Diari Oficial de la Generalitat Valenciana


Sumari del DOGV 4797, del 14-07-2004 (2004/7023)

Notificació a Constancia Martínez Leal.
---------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7023


Organisme emissor
:   Conselleria de Territori i Habitatge

Tipus de document
:   Anunci

Notificació a Constancia Martínez Leal. [2004/Q7023]
  
Atés que s'ha pogut practicar la notificació a Constancia Martínez Leal, i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa aquest article, es publica el text íntegre de la notificació relativa al recurs d'alçada interposat contra la denegació de l'autorització per a la construcció d'una caseta d'eines, quadra de cavalls i bassa, al terme municipal de Borriol (Castelló).
  
«La secretària autonòmica de Territori i Medi Ambient va adoptar, en data 22 de desembre de 2003, la resolució que a continuació es transcriu:
  
Vist el recurs d'alçada interposat per Constancia Martínez Leal contra la Resolució de la directora general de Planificació i Ordenació Territorial, de data 5 de setembre de 2003, per la qual es denegava l'autorització per a la construcció de caseta d'eines, quadra de cavalls i bassa a la parcel·la 250, polígon 26, en sòl classificat com no urbanitzable, al terme municipal de Borriol (Castelló) i de conformitat amb els següents
  
Antecedents de fet
  
1. Després de l'oportuna tramitació seguida davant de la Comissió Territorial d'Urbanisme de Castelló, la directora general de Planificació i Ordenació Territorial, mitjançant la Resolució de 5 de setembre de 2003, va denegar l'autorització sol·licitada per Constancia Martínez Leal, per a la construcció d'una caseta d'eines, quadra de cavalls i bassa a la parcel·la 250, polígon 26, en sòl classificat com a no urbanitzable, del terme municipal de Borriol (Castelló).
  
2. Notificada l'anterior resolució a la interessada, mitjançant un escrit que presenta el dia 4 de novembre de 2003, interposa un recurs d'alçada, en súplica de concessió de l'autorització sol·licitada.
  
3. Els Serveis Territorials d'Urbanisme de Castelló van emetre un informe desfavorable sobre el present recurs.
  
Fonaments de dret
  
1. El recurs d'alçada deduït és inadmissible atés que ha sigut presentat fora del termini establit per fer-ho en l'article 107 i concordants de la Llei 4/1999, de 13 de gener, per la qual es modifica la Llei 30/1992, de Règim Jurídic de les Administracions Públiques i del Procediment Administratiu Comú, i en conseqüència, no correspon entrar en el fons de les qüestions que en aquest es plantegen.
  
En efecte, la resolució impugnada va ser notificada el 26 de setembre de 2003, i el recurs va ser presentat el 4 de novembre de 2003, dies després d'haver finalitzat el termini concedit per fer-ho, computat d'acord amb el que disposa l'article 48.2 de la Llei 4/1999 esmentada. Segons constant i consolidada jurisprudència, en ordre a la regla ?de data a data?, per als terminis assenyalats per mesos o per anys, l'últim dia del termini en el mes que es tracte és l'equivalent al de la notificació o publicació. Concretament, la sentència del Tribunal Suprem (Sala 3a Contenciosa Administrativa) de data 4 de juliol del 2001, diu que ?en els terminis assenyalats per mesos, aquests es computen de ?data a data', frase que no pot tenir un altre significat que el d'entendre que el termini venç el dia l'ordinal del qual coincidisca amb el que va servir de punt de partida, que és el de la notificació o publicació, és a dir, que el termini comença a comptar-se a partir de l'endemà de la notificació o publicació de l'acte, i la del venciment és la del dia correlatiu mensual o anual al de la notificació o publicació?.
  
2. No obstant això, a efectes dialèctics cabria assenyalar que de conformitat amb l'informe emés pel Servei Territorial de Castelló, d'acord amb les normes subsidiàries de Borriol aprovades definitivament el 13 de juny de 1996, el sòl en què es tracta de dur a terme la construcció és sòl no urbanitzable protegit 8 (forestal) en el qual, segons disposen els articles 537 i 538 de les citades ordenances, tan sols es permet l'ús que tendisca a protegir la vegetació, i no hi pot realitzar-se cap activitat que altere el medi ambient que es protegeix. Així mateix, es manifesta que incompleix el percentatge d'ocupació màxima (2%) previst en els articles 10.3 i 11 de la LSNU.
  
3. La secretària autonòmica de Territori i Medi Ambient és competent per a resoldre el recurs d'alçada interposat, d'acord amb el que estableix l'article 114 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 13.2 del Decret 201/2003, de 3 d'octubre, del Consell de la Generalitat, pel qual s'aprova el Reglament dels Òrgans Urbanístics de la Generalitat, i Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge.
  
Vistos els preceptes legals citats i la resta de general i pertinent aplicació, resolc:
  
Inadmetre per extemporani el recurs d'alçada interposat per Constancia Martínez Leal contra la Resolució de la directora general de Planificació i Ordenació Territorial, de data 5 de setembre de 2003, per la qual se li denegava l'autorització prèvia sol·licitada per a la construcció d'una caseta d'eines, quadra de cavalls i bassa, al polígon 26, parcel·la 250, en sòl qualificat com a no urbanitzable del terme municipal de Borriol (Castelló) i confirmar la resolució impugnada en la seua integritat.
  
Contra la present resolució, que posa fi a la via administrativa, es pot interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú».
  
La present notificació és transcripció exacta de la resolució original que consta en l'expedient.